CELEX: 62009CA0296
Language: et
Date: 2010-12-09 00:00:00
Title: Kohtuasi C-296/09: Euroopa Kohtu (neljas koda) 9. detsembri 2010 . aasta otsus (Hof van Cassatie van België (Belgia) eelotsusetaotlus) — Vlaamse Gemeenschap versus Maurits Baesen (Sotsiaalkindlustus — Määrus (EMÜ) nr 1408/71 — Artikli 13 lõike 2 punkt d — Avalike teenistujatega „võrdsustatud isikute” mõiste — Ametiasutusega sõlmitud tööleping)

19.2.2011   
            
            
               ET
            
            
               Euroopa Liidu Teataja
            
            
               C 55/11
            
         Euroopa Kohtu (neljas koda) 9. detsembri 2010. aasta otsus (Hof van Cassatie van België (Belgia) eelotsusetaotlus) — Vlaamse Gemeenschap versus Maurits Baesen
   (Kohtuasi C-296/09) (1)
   
   (Sotsiaalkindlustus - Määrus (EMÜ) nr 1408/71 - Artikli 13 lõike 2 punkt d - Avalike teenistujatega „võrdsustatud isikute” mõiste - Ametiasutusega sõlmitud tööleping)
   2011/C 55/17
   Kohtumenetluse keel: hollandi
   
      Eelotsusetaotluse esitanud kohus
   
   Hof van Cassatie van België
   
      Põhikohtuasja pooled
   
   
      Kassatsioonkaebuse esitaja: Vlaamse Gemeenschap
   
      Vastustaja kassatsioonimenetluses: M. Baesen
   
      Ese
   
   Eelotsusetaotlus — Hof van Cassatie van België — Nõukogu 14. juuni 1971. aasta määruse (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate ja nende pereliikmete suhtes (EÜT L 149, lk 2; ELT eriväljaanne 05/01, lk 35) artikli 13 lõike 2 punktide a ja d tõlgendamine — Avalikud teenistujad ja nendega võrdsustatud isikud — Mõiste — Isik, kes töötab avalikku teenistusse kuuluva tööandja juures töölepingu alusel
   
      Resolutsioon
   
   Nõukogu 14. juuni 1971. aasta määruse (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate, füüsilisest isikust ettevõtjate ja nende pereliikmete suhtes (muudetud nõukogu 12. mai 1981. aasta määrusega (EMÜ) nr 1390/81) artikli 13 lõike 2 punktis d kasutatud mõisteid „avalikud teenistujad” ja „nendega võrdsustatud isikud” tuleb sisustada ainult selle liikmesriigi siseriikliku õiguse alusel, millele allub neid teenistusse võtnud ametiasutus, ja isiku suhtes, kelle staatus on selline nagu põhikohtuasja vastustajal — kes on selles liikmesriigis osaliselt hõlmatud avalike teenistujate sotsiaalkindlustusskeemiga ja osaliselt töötajate sotsiaalkindlustusskeemiga — kohaldatakse seetõttu nimetatud määruse artikli 13 lõike 2 punkti d alusel ainult selle liikmesriigi õigusnorme, millele allub neid teenistusse võtnud ametiasutus.
   
      (1)  ELT C 267, 7.11.2009.